Document ID: 32006R0785

KOMISIJAS REGULA (EK) Nr. 785/2006
(2006. gada 23. maijs),
ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku (1) un jo īpaši tās 11. panta b) punktu,
tā kā:
(1)
Regulas (EK) Nr. 1210/2003 IV pielikumā ir uzskaitītas ar bijušā prezidenta Sadama Huseina režīmu saistītās fiziskās un juridiskās personas, iestādes un organizācijas, uz kurām attiecas šajā regulā paredzētā līdzekļu un saimniecisko resursu iesaldēšana.
(2)
ANO Drošības padomes Sankciju komiteja 2006. gada 12. maijā nolēma grozīt sarakstu, kurā ietverts Sadams Huseins un citas Irākas bijušā režīma augstākās amatpersonas, viņu tuvākie ģimenes locekļi un organizācijas, kuras pieder tiem vai personām, kas darbojas to vārdā vai pēc to norādījumiem, vai kuras atrodas to kontrolē, uz kurām jāattiecina līdzekļu un saimniecisko resursu iesaldēšana. Tādēļ attiecīgi jāgroza IV pielikums.
(3)
Regulas (EK) Nr. 1210/2003 III pielikumā ir ietverti atsevišķi to juridisko personu, iestāžu vai organizāciju vārdi, kas ir pievienoti ar Komisijas Regulu (EK) Nr. 979/2004 (2). Lai nodrošinātu saskaņotību ar ANO Drošības padomes Sankciju komitejas izveidoto sarakstu, tos tagad jāiekļauj Regulas (EK) Nr. 1210/2003 IV pielikumā.
(4)
Lai nodrošinātu šajā regulā paredzēto pasākumu efektivitāti, šai regulai jāstājās spēkā nekavējoties,
IR PIEŅĒMUSI ŠO REGULU.
1. pants
1. Ar šo Regulas (EK) Nr. 1210/2003 III pielikumu groza saskaņā ar šīs regulas I pielikumu.
2. Ar šo Regulas (EK) Nr. 1210/2003 IV pielikumu groza saskaņā ar šīs regulas II pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 23. maijā

Labels: 18
15
5